Становище на Европейския икономически и социален комитет относно „Предложение за регламент 
на Европейския парламент и на Съвета за установяване на програма за документиране на улова на 
червен тон (Thunnus thynnus) и за отмяна на Регламент (ЕС) № 640/2010“
(COM(2020) 670 final — 2020/0302 (COD))
(2021/C 123/11)
Единствен докладчик: Flor ian MARIN
Искане за консултация Европейски парламент, 11.11.2020 г.
Съвет, 11.11.2020 г.
Правно основание член 3, параграф 1, буква г) и член 304 от Договора за 
функционирането на Европейския съюз
Компетентна секция Секция „Земеделие, развитие на селските райони, околна среда“
Приемане от секцията 11.1.2021 г.
Приемане на пленарна сесия 27.1.2021 г.
Пленарна сесия № 557
Резултат от гласуването
(„за“/„против“/„въздържал се“)250/0/9
1.Заключения и препоръки
1.1 ЕИСК счита, че приемането на препоръките на Международната комисия за опазване на рибата тон в Атлантическия 
океан (ICCA T) е важно и целесъобразно, тъй като ЕС е договаряща страна по ICCA T от 1986 г. насам и трябва да гарантира 
спазването на всички мерки, одобрени от ICCA T, в рамките на правото на ЕС.
1.2 ЕИСК препоръчва улесняването и осигуряването на достъп до информационни ресурси и техническа помощ за 
рибарите и участниците в дистрибуторската верига за използването на системата eBCD (електронен документ за улов на 
червен тон) да остане приоритет за Европейската комисия и държавите членки.
1.3 Сроковете, определени на равнището на Препоръка 18—13 на ICCA T, трябва да отчитат въздействието и ситуацията 
с пандемията от COVID-19, включително възможни закъснения при изпълнението на изискванията за докладване, наложени 
от ICCA T.
1.4 ЕИСК счита, че трябва да се положат всички необходими усилия, за да се гарантира съответствие, точност и 
взаимодействие между BCD (документите за улов на червен тон) и eBCD, както и ефективен процес на проследяване, 
заверяване и проверка.
1.5 ЕИСК счита, че член 4 е частично взет от Препоръка 18—13, част II, „Заверяване на BCD“, параграф 11, съгласно 
който всеки улов, разтоварван на сушата, поставян в клетки, събиран, трансбордиран, търгуван на вътрешния пазар или 
изнасян, подлежи на процедура на заверяване всеки път, когато се разтоварва, прехвърля, събира, трансбордира, търгува на 
вътрешния пазар или се изнася червен тон.
1.6 ЕИСК препоръчва предложението да се разшири въз основа на Препоръка 18—13 на ICCA T, част II — Заверяване на 
BCD, параграф 12, който урежда ситуации, при които в раздела на формата на BCD няма достатъчно място, за да се 
гарантира пълно проследяване на червения тон от улова до пазара. Оригиналният BCD може да бъде придружаван от 
приложение, като се използват оригиналният формат и номер на BCD.
1.7 ЕИСК препоръчва в член 2, параграф 5, буква б) да се добави думата „капан“, както в член 2, параграф 5, буква а), така 
че той да гласи следното: „търговията в една държава членка или между две или повече държави членки с отгледан в 
рибовъдни стопанства червен тон, уловен в зоната на конвенцията от кораб за улов или капан на Съюза и поставен в клетки в 
рибовъдно стопанство на територията на Съюза;“.C 123/72 BG Официален вестник на Европейския съюз 9.4.2021 г.
1.8 ЕИСК препоръчва в член 3, параграф 2 „всяко количество“ да се замени с „всяка партида“, така че той да гласи 
следното: „BCD се попълва за всяка партида червен тон, уловен от риболовен кораб или капан, прехвърлен, разтоварен или 
трансбордиран в пристанищата от риболовни кораби или капани, поставен в клетки или събран като улов от рибовъдни 
стопанства.“
1.9 Комисията следва да разгледа въздействието от прилагането на член 5, параграф 3, буква б), тъй като въпреки че става 
въпрос за препоръка на ICCA T, тя ще изисква от дружествата да променят логистиката си — разглобяване на палети и 
повторно идентифициране на всяка опаковка.
1.10 ЕИСК би желал Комисията и държавите членки да обмислят регистрация и заверяване на части от риба дори без 
заверяване на поставянето в клетки с цел максимално увеличаване на стойността и избягване на разхищението. Понастоящем, 
когато червеният тон умре след пристигането в стопанството, той не може да бъде продаден, тъй като поставянето в клетки 
все още не е било заверено. Поставянето в клетки зависи от оценка, извършвана със стереоскопични камери, която отнема 
около два месеца, така че тези екземпляри трябва да бъдат замразени или унищожени. Това е в противоречие с инициативите 
на Комисията относно загубата и разхищението на храни.
2.Основно съдържание на предложението на Комисията
2.1 Целта на настоящото предложение (1) е в правото на ЕС да се транспонират новите мерки във връзка с 
документирането на улова на червен тон, приети от Международната конвенция за опазване на рибата тон в Атлантическия 
океан (ICCA T), по която Европейският съюз (ЕС) е договаряща страна от 1986 г.
2.2 Конвенцията ICCA T осигурява рамка за регионално сътрудничество за опазване и управление на рибата тон и 
тоноподобните видове в Атлантическия океан и съседните морета, както и за приемането на препоръки, приложими в зоната 
на Конвенцията ICCA T, които стават задължителни за договарящите страни.
2.3 Следователно Съюзът е длъжен да гарантира спазването на всички мерки, одобрени от ICCA T, в рамките на правото 
на Съюза. Предложеният регламент отменя Регламент (ЕС) № 640/2010 от 7 юли 2010 г., като включва нови мерки на 
ICCA T, свързани със задължителното използване на системата за електронен документ за улов на червен тон (eBCD), с цел да 
се идентифицира произходът на целия червен тон, като по този начин BCD на хартиен носител се допуска само в 
изключителни случаи.
2.4 В предложението се предвижда на Комисията да бъдат предоставени делегирани правомощия в съответствие с 
член 290 от Договора за функционирането на Европейския съюз, което да ѝ позволи бързо да инкорпорира в правото на ЕС 
бъдещи изменения на препоръките на ICCA T.
2.5 Препоръките на ICCA T следва да бъдат въведени в законодателството на Съюза, за да се поставят рибарите от Съюза и 
от трети държави при равни условия и да се гарантира цялостното приемане и повсеместното прилагане на правилата.
2.6 Мерките, предвидени в предложението, се отнасят до техническите спецификации на документа за улов на червен тон 
и удостоверението за реекспорт, неговото заверяване от държавите членки, регистрирането и заверяването на улова и 
последващите сделки в системата eBCD, разпоредбите за маркиране, проверките на информацията от държавите членки и 
годишните доклади до ICCA T.
2.7 Капитаните на кораби за улов, операторите на капани, операторите на рибовъдни стопанства, продавачите и 
износителите трябва да попълват документ за улов на червен тон за всяка партида уловен, разтоварен, поставен в клетки, 
събран, трансбордиран, търгуван на вътрешния пазар или изнесен червен тон. Всички търговски операции трябва да бъдат 
регистрирани и заверявани в системата eBCD.
2.8 Всяка партида реекспортиран червен тон трябва да бъде придружена от удостоверение за реекспорт на червен тон, 
заверено от държавата членка. Операторът, отговарящ за реекспорта, издава удостоверението за реекспорт на червен тон и 
отправя искане за заверяването му.
3.Общи бележки
3.1 ЕИСК счита, че е целесъобразно и важно в правото на ЕС да се транспонират мерките, приети от Международната 
комисия за опазване на рибата тон в Атлантическия океан (ICCA T), които играят полезна роля в управлението на запасите от 
червен тон. ЕИСК приветства усилията на Европейската комисия и на държавите членки за спазване на всички условия и 
препоръки на ICCA T чрез транспонирането им в специално законодателство, тъй като те оказаха както икономическо, така и 
социално въздействие на равнището на държавите членки.9.4.2021 г. BG Официален вестник на Европейския съюз C 123/73
(1) Предложение за регламент на Европейския парламент и на Съвета за определяне на мерки за управление, опазване и контрол, 
приложими в зоната на Конвенцията за укрепване на Междуамериканската комисия за тропическа риба тон, и за изменение на 
Регламент (ЕС) № 520/2007 на Съвета [CO M(2020) 308 final]: https://eur -lex.europa.eu/legal-cont ent/BG/TXT/?ur i=CE -
LEX:52020PC0308&qid=1603701098515.
3.2 ЕИСК оценява усилията и жертвите, направени от Комисията, държавите членки и риболовния отрасъл, за 
възстановяване на запасите от червен тон чрез прилагане на строгите правила на ICCA T. Управлението на запасите от червен 
тон в източната част на Атлантическия океан и в Средиземно море е пример за успех, тъй като запасите са на рекордно 
високо равнище.
3.3 Като цяло ЕИСК изразява съгласие с предложения регламент, тъй като става въпрос за транспониране на препоръка на 
ICCA T. Същевременно ЕИСК счита, че наличието и използването на електронна система за документиране позволи много 
по-бързото събиране и използване на данни относно проследимостта на червения тон — системата, която се прилага изцяло 
от януари 2017 г. Използването на цифрови решения за гарантиране на контрола на устойчивостта на запасите от червен тон 
улеснява по-лесното и по-ефективното тълкуване на данните.
3.4 ЕИСК препоръчва спазването на правилата на ICCA T и на отправените от нея препоръки, транспонирани от 
Европейския съюз в неговото законодателство, за да се гарантират справедливи и равни условия за всички рибари.
3.5 ЕИСК препоръчва Европейската комисия и държавите членки да улеснят и осигурят достъп до информационни 
ресурси и техническа помощ за рибарите и участниците в дистрибуторската верига с цел правилно и ефективно използване на 
системата eBCD при спазване на правилата.
3.6 Сроковете, определени на равнището на Препоръка 18—13 на ICCA T, трябва да вземат предвид въздействието на 
пандемията от COVID-19, отчитайки, че може да възникнат закъснения при изпълнението на изискванията за докладване, 
наложени от ICCA T.
3.7 ЕИСК препоръчва да се положат всички необходими усилия, за да се гарантира спазването, точността и 
взаимодействието между BCD и eBCD в интерес на успешното и съответстващо на изискванията документиране на системата 
за проследяване и докладване на червения тон, особено в случаите на изключенията и дерогациите, посочени в препоръка 18 
—13.
4.Конкретни бележки
4.1 ЕИСК счита, че член 4 е частично взет от Препоръка 18—13, част II, „Заверяване на BCD“, параграф 11, съгласно 
който всеки улов, разтоварван на сушата, поставян в клетки, събиран, трансбордиран, търгуван на вътрешния пазар или 
изнасян, подлежи на процедура на заверяване всеки път, когато се разтоварва, прехвърля, събира, трансбордира, търгува на 
вътрешния пазар или се изнася червен тон.
4.2 ЕИСК препоръчва предложението да се разшири въз основа на Препоръка 18—13 на ICCA T, част II — Заверяване на 
BCD, 12, която урежда ситуации, при които в раздела на формата на BCD няма достатъчно място, за да се гарантира пълно 
проследяване на червения тон от улова до пазара. Оригиналният BCD може да бъде придружаван от приложение, като се 
използват оригиналният формат и номер на BCD, за редките случаи, в които това може да е необходимо.
4.3 ЕИСК препоръчва в член 2, параграф 5, буква б) да се добави думата „капан“, както в член 2, параграф 5, буква а), така 
че той да гласи следното „търговията в една държава членка или между две или повече държави членки с отгледан в 
рибовъдни стопанства червен тон, уловен в зоната на конвенцията от кораб за улов или капан на Съюза и поставен в клетки в 
рибовъдно стопанство на територията на Съюза;“.
4.4 ЕИСК препоръчва в член 3, параграф 2 „всяко количество“ да се замени с „всяка партида“, така че той да гласи 
следното: „BCD се попълва за всяка партида червен тон, уловен от риболовен кораб или капан, прехвърлен, разтоварен или 
трансбордиран в пристанищата от риболовни кораби или капани, поставен в клетки или събран като улов от рибовъдни 
стопанства.“
4.5 Комисията следва да разгледа въздействието от прилагането на член 5, параграф 3, буква б), тъй като въпреки че става 
въпрос за препоръка на ICCA T, тя ще изисква от дружествата да променят логистиката си — разглобяване на палети и 
повторно идентифициране на всяка опаковка.C 123/74 BG Официален вестник на Европейския съюз 9.4.2021 г.
4.6 ЕИСК би желал Комисията и държавите членки да обмислят регистрация и заверяване на части от риба дори без 
заверяване на поставянето в клетки с цел максимално увеличаване на стойността и избягване на разхищението. Понастоящем, 
когато червеният тон умре след пристигането в стопанството, той не може да бъде продаден, тъй като поставянето в клетки 
все още не е било заверено. Поставянето в клетки зависи от оценка, извършвана със стереоскопични камери, която отнема 
около два месеца, така че тези екземпляри трябва да бъдат замразени или унищожени. Това е в противоречие с инициативите 
на Комисията относно загубата и разхищението на храни.
Брюксел, 27 януари 2021 година.
Председател  
на Европейския икономически и социален комитет
Christa SCHW ENG 9.4.2021 г. BG Официален вестник на Европейския съюз C 123/75